Un cunoscut internațional, cu peste 100 de goluri marcate, a murit în Fâșia Gaza
Atacantul internaţional palestinian Mohammed Barakat a murit la vârsta de 39 de ani, luni dimineaţă, informează Al Jazeera.
Casa sa a fost bombardată de armata israeliană în Khan Younis, în sudul Fâşiei Gaza.
Mohammed Barakat a fost primul jucător care a marcat 100 de goluri pentru Ahli Gaza în prima ligă palestiniană din Fâşia Gaza.
Cu 114 goluri şi trei selecţii în echipa naţională, a fost una dintre figurile marcante ale fotbalului din Gaza.